जरा विचार करा

**मू**ल जन्माला येते आणि जन्म घेताच रडायला सुरुवात करते ही एक मनोवैज्ञानिक बाब आहे. असे कदाचित यासाठी होते की मनुष्य जेव्हा हे शरीर सोडून संसारातून जातो, तेव्हा थोड्या काळासाठी तो जगाच्या दु:खापासून आणि कर्मसंबंधाच्या बंधनातून मुक्त होतो आणि तो पुन्हा या प्रपंचात पडू इच्छित नाही; परंतु विधीच विधानच असं आहे की, जीवात्मा आवगमनाच्या चक्रातून नेहमीसाठी मुक्त होऊ शकत नाही. अर्थात जिथे मृत्यू आहे, निश्चितच तिथे पुन्हा या जगात कुठे न कुठे पुनर्जन्म घेणे भाग आहे आणि ज्याचा जन्म झाला आहे त्याला कधी न कधी मृत्यूपण अवश्यच आहे. जन्मतःच मुलाचं रडणं या गोष्टींचा संकेत आहे की, तो आपल्या पुनर्जन्माच्या कर्मबंधन आणि विकर्माच्या स्मृतीचा पश्चाताप करतो आणि त्याला हे पण दु:ख होत की, आता त्याला पुन्हा नवीन जन्म आणि नवीन शरीराद्वारे स्वतःच्या कर्मांच फळ भोगावं लागणार आहे.

वास्तविक पाहता खरोखर असंच आहे. जन्म घेतल्यानंतर मनुष्य मोठा होतो. तो शिक्षण घेतो, घर-गृहस्थी बसवतो, त्याला मुले होतात आणि तो म्हातारा होतो. म्हातारपणी संसारीक कर्मबंधानाच्या जाळ्यात पुन्हा अडकतो. कधी रोग, तर कधी शोक त्याला छेडू लागतात. त्याने आपल्या लहानपणी खूप खेळ केले, तरुणपणी भोगविलासात वेळ घालवला. आयुष्यभर तो ‘मी’ आणि ‘माझ’ याच्याच अहंकारात राहिला आणि म्हातारपणी आता ‘मी’ पणाचा अहंकार तुटू लागला आणि ‘माझे’ आता माझे राहिले नाही ही जाणीव त्याला होऊ लागली, कारण आता धनसुध्दा नाही, संबंधी आणि सोबती पण सोडून जाऊ लागले. शरीर रोगांचे घर बनले. अशा वेळेला एकच आसरा दिसतो, परमेश्वराचा, ईश्वराचा. कारण जेव्हा मृत्यू जवळ येतो तेव्हा महागडी औषधं आणि मोठे-मोठे डॉक्टरही जीवनाला वाचवू शकत नाहीत आणि मृत्यूनंतरही मनुष्य रिकाम्या हातानेच जातो. नाव, मान, पद, प्रतिष्ठा, संबंधी-सोबती आणि धन-दौलत काहीसुद्धा सोबत जात नाही. जर मनुष्याने वेळात-वेळ काढून थोडासा वेळ आत्मचिंतन आणि परमात्मा चिंतनात लावला, पुण्यकर्म आणि सत्कर्म करण्यात लावला तर त्याला अंतसमयी हा पश्चाताप करावा लागणार नाही. अरेरे! या जगात मी रिकाम्या हाताने आलो आणि रिकाम्या हातानेच जाऊ लागलो, परंतु व्यावहारिक रूपाने मनुष्य आयुष्यभर पैसा आणि संबंधीना जवळ घेवून फिरतो आणि क्षणभरसुद्धा बसून प्रभूचिंतनाचा, आत्म कल्याणाच्या विचार करीत नाही. नेहमी त्याचे हेच म्हणणे आहे की, माझ्याजवळ वेळेचा अभाव आहे. पण जरा विचार करा.....जेव्हा मृत्यू समोर उभा असेल आणि त्या वेळेला आपण त्याला सांगू का की माझ्याकडे वेळ नाही? आणि काय असे म्हटल्यावर तो आपल्याला सोडून देईल का? कदाचित काय, कधीच नाही. मग का आपण जीवन जगत असताना, आस आणि श्वास असताना २४ तास त्याच पैसा-संपत्ती आणि नात्या-गोत्यांच्या मागेच फिरत असतो? जेव्हा आपल्याला माहित आहे, की हे काहीही आपल्यासोबत येणार नाही, मग का बरे आपण या शरीराला झिजवून, थकवून स्वतःला मिटवून त्या संपत्तीच्या संग्रहाचाच विचार आणि त्यासाठीच फक्त विचार करत असतो? म्हणून अजूनही वेळ आहे आहे, जरा विचार करा......

आपल्या जीवनातून, दैनंदिन कार्यव्यवहारातून थोडा वेळ आत्मचिंतनासाठी, विश्व कल्याणासाठी द्या. तेव्हाच हे जीवन सार्थक होईल आणि अंतकाळी कोणत्याही गोष्टींचा पश्चाताप होणार नाही. दोन्ही हातांनी आपण पुण्यकर्म, सद्ग्यान आणि सद्गुणाची कमाई करून भरपूर होवून जाऊ.

**ब्रम्हाकुमारी शीला**

**प्रजापिता ब्रम्हाकुमारी ईश्वरीय विश्व विद्यालय, औरंगाबाद.**

\*\*\*\*\*